Home Agri News Só kan jy Vrystaat-boere wat deur die veldbrand geraak is bystaan
Meer as 100 000ha weiveld is in 'n verwoestende brand in groot gedeeltes van die Vrystaat en Noord-Kaap vernietig. Volgens 'n persverklaring deur Agri SA is honderde stuks vee, wild en huise verwoes. Gebiede wat deur die brande geraak is sluit Boshof, Dealesville, Hertzogville en Hoopstad in.
Talle ander instansies het ook projekte geloods om produsente in nood te help. Hieronder is 'n lys van inisiatiewe waarby jy betrokke kan raak:
Kontak Elize Spence by die VL-kantoor op 051 444 4609 of stuur 'n epos na elize@vslandbou.co.za. Finansiële bydraes kan aan VL se rampfonds gemaak word:
Saai het hul medelye met die boere in die Hertzogville-omgewing betoon. Hulle het ook gevra dat produsente van elders in die land wat ondersteuning in die vorm van voer of ander hulpbronne kan bied, Saai by 066 071 6094 kontak om reëlings te tref. Enige iemand wat wil bydra tot die vervoer van voer na die rampgebied, kan ook met Saai skakel.
Nasionale Werkgewersorganisasie van Suid Afrika
Die Nasionale Werkgewersorganisasie van Suid Afrika (Neasa) het ook 'n hulpfonds in samewerking met Saai gestig om produsente wat deur die brande geraak is by te staan. Vir meer inligting oor hoe jy tot dié fonds kan bydra, kyk hieronder na die uitvoerende hoof van Neasa, Gerhard Papenfus, se boodskap.
AfriForum het 'n projek geloods om die Vrystaatse boeregemeenskap te ondersteun ná die onlangse brande. Jy kan help deur 'n noodboks vir dié boere te pak, met die volgende items daarin:
Beskuit en koekies.
Koffie en tee.
Die bokse moet nie later as 30 Oktober by AfriForum se hoofkantoor (Unionlaan 58, Kloofsig, Centurion) afgelaai word nie. Die bokse word op 31 Oktober na brandgeteisterde gebiede in die Vrystaat geneem. Vir meer inligting, klik hier. – Ursula Human, AgriOrbit